આપણને ખબર ન પડે એમ મચ્છર ચટકો ભરી લે છે, લાલ ટપકાં જેવું નિશાન થઇ જાય છે. થોડી વાર ચચરે છે. આપણે મનમાં ને મનમાં મચ્છરને બે-ચાર ચોપડાવીએ છીએ પણ એ તો એનું કામ પતાવીને ઊડી ગયું હોય છે. અરે હા, એ વાતની તો તમને કદાચ ખબર જ હશે કે મેલેરિયા માદા મચ્છર એનોફિલીસ કરડવાથી જ થાય છે. માદા મચ્છર રાતના સમયે જ કરડે છે. દિવસે એ ઇંડાં મૂકવાનું કામ કરે છે. મચ્છર આલવેઝ સ્થિર પાણીમાં જ ઇંડાં મૂકે છે. નર મચ્છર નિર્દોષ હોય છે. એ વાત જુદી છે કે મચ્છરને જોઇને આપણને એ ખબર નથી પડતી કે એ નર છે કે માદા. મેલેરિયા શબ્દ ઇટાલિયન શબ્દ માલા એરિયા પરથી બન્યો છે, જેનો અર્થ ખરાબ હવા અથવા તો કાદવી તાવ થાય છે.